PROIECT

Regulamentul
ORGANIZARII SI DESFASURARII ACTIVITATII COMISIILOR DE DISCIPLINA

CAPITOLUL I

DISPOZIŢII GENERALE

Art.1	În termen de maximum 10 zile de la primirea mandatelor, comisiile de disciplină de la nivelul colegiilor teritoriale şi Comisia Superioară de Disciplină de la nivelul Colegiul Medicilor Dentişti din România îşi vor alege, cu majoritate simplă de voturi, un preşedinte.
	 
Art.2 (1) Preşedintele comisiei de disciplină are următoarele atribuţii:
a)	organizează şi conduce activitatea a comisiei;
b)	organizează completele de judecată a cauzelor disciplinare;
c)	ţine evidenţa cauzelor disciplinare;
d)	reprezintă comisia de disciplină în faţa autorităţilor şi instituţiilor publice;
e)	informează organele de conducere ale colegiului despre activitatea comisie şi a problemelor apărute în cursul desfăşurării cercetărilor disciplinare ori soluţionării cauzelor;
f)	propune proiectul de buget necesar desfăşurării activităţii comisiei;
g)	prezintă adunării generale raportul anual al activităţii comisiei.
	(2)Preşedintele poate delega o parte din atribuţiile sale către un alt membru din cadrul comisiei de disciplină.

Art.3	Cauzele disciplinare se vor judeca, potrivit legii, de către complete de judecată formate dint-un număr de membri după cum urmează:
a)	3 membri pentru comisiile de disciplină de la nivelul colegiilor teritoriale;
b)	5 membri pentru Comisia Superioară de Disciplină.

Art.4	Alcătuirea completelor de judecată se va face astfel încât să fie asigurată o repartiţie  cît mai  echilibrată a cauzelor pentru toţi membrii comisiei de disciplină.

Art.5	(1) Pe parcursul judecării cauzei disciplinare se va păstra componenţa completului de judecată. 
	(2) Daca din motive obiective se impune înlocuirea unui membru al completului de judecată, noul membru va fi desemnat de preşedintele comisie de disciplină în baza cererii motivate a membrului aflat în imposibilitate de a mai participa la judecarea cauzei.
	(3) Un membru al completului de judecată înlocuit potrivit alineatului precedent nu mai poate participa la judecarea cauzei respective.

Art.6	(1) Şedinţele de judecată a cauzelor disciplinare nu sunt publice.
	(2) Pe parcursul audierii, medicul  poate fi asistat de un coleg sau de un avocat.
	(3) Membrii comisiilor de disciplină precum şi pesoanele implicate în activitatea comisiei de judecată sunt obligate să păstreze confidenţialitatea  cu privire la toate datele şi informaţiile de care au luat cunoştinţă.

Art.7 (1) Desfăşurarea şedinţelor de judecată ale fiecărui complet vor fi consemnate sub forma de procese-verbal de şedinţă.
	(2) Fiecare proces verbal va fi semnat la sfârşitul şedinţei de membrii completului şi va fi anexat la dosarul cauzei disciplinare.
	(3) Procesul verbal va putea fi întocmit şi de personalul administrativ. 

Art.8  Procesul verbal de şedinţa, întocmit la fiecare şedinţa  va conţine următoarele elemente:
a)	data in care a avut loc şedinţa;
b)	membrii  completului de judecată;
c)	consemnarea celor întâmplate  în timpul şedinţei;
d)	actele ori înscrisurile depuse la dosarul cauzei disciplinare;
e)	măsurile dispuse în soluţionarea cauzei de către completul de judecată;
f)	semnăturile membrilor  completului de judecată si a persoanei care a redactat procesul verbal.

Art.9  (1) Procesul verbal se va ataşa, împreuna cu celelalte documente, la dosarul cauzei disciplinare.
	(2) Toate filele  dosarului disciplinar vor fi numerotate, in ordinea in care au fost primite, si păstrate şnuruit in dosarul disciplinar (se va numerota si şnurui tot ce se depune in dosar: sesizarea, decizia biroului, adresa de convocare a medicului sau a altor persoane, dovezile de comunicare, fisele medicale sau alte documente, declaraţiile martorilor etc).

Art.10 (1) Toate adresele sau comunicările făcute de  către completul de judecată se vor trimite prin intermediul unei scrisori recomandate cu confirmare de primire sau se vor înmâna, sub semnătura de primire, persoanei căreia îi sunt destinate.
	(2) Un exemplar al adreselor sau comunicărilor se va păstra la dosarul cauzei disciplinare împrena cu dovada de primire sau de înmânare.  

Art.11 Comisia de disciplină are dreptul să efectuieze toate actele şi măsurile necesare soluţionare cauzei.

Art.12 (1)Este recomandabil ca in cadrul cercetarii disciplinare, audierea partilor, in special a medicului intimat, a persoanelor implicate, sau luarea unor declaratii sa se faca de catre comisia de disciplina.
(2) Atunci când a fost numit un referent, rolul principal al  acestuia este de a pune la dispozitia comisiei literatura medicala necesara solutionarii cauzelor, precum si a aduce la indeplinire, daca exista o dispozitie expresa in acest sens a comisiei de disciplina, masurile prevazute de art.113 din Regulamentul de Organizare si Functionare a Colegiului Medicilor Dentişti din Romania..
(3) Referentul se numeşte de către Comisia de Disciplină.  
(4) In referatul intocmit potrivit art.113 din Regulamentul de Organizare si Functionare a Colegiului Medicilor Dentişti din Romania, referentul nu se va pronunta asupra vinovatiei ori nevinovatiei medicului intimat.

CAPITOLUL II
ÎNREGISTRAREA CERERII ŞI DECLANŞAREA
ACŢIUNII DISCIPLINARE
Art.13 (1) Toate sesizarile indreptate impotriva unui medic, daca contin elementele prevazute de art.107 din Regulamentul de Organizare si Functionare a Colegiului Medicilor Dentişti din Romania , se vor inregistra in Registrul Intrari -Iesiri al Colegiului.
(2) Sesizarea purtand numarul de intrare si data la care a fost primita, se va inainta Biroului Consiliului.
Art.14 (1)Biroul Consiliului este obligat ca, in prima sedinta convocata dupa data primirii sesizarii, sa analizeze sesizarea primita si sa adopte o decizie cu una din variantele prevazute de art. 108 din Regulamentul de Organizare şi Funcţionare al Colegiului Medicilor Dentişti din România.
(2) Daca Biroul Consiliului se autosesizeaza potrivit art. 109, se va emite, de asemenea, o decizie care va dispune declansarea procedurii disciplinare. In decizia de autosesizare se vor mentiona elementele care au stat la baza luarii acestei decizii, eventual, acolo unde este cazul, se vor atasa si dovezile corespunzatoare.
Art.15 (1) Sesizarea impreuna cu decizia Biroului Consiliului, daca s-a dispus declansarea procedurii disciplinare, se inainteaza comisiei de disciplina care o va inregistra in registrul de actiuni disciplinare.
(2) Numarul de inregistrare a sesizarii in Registrul de actiuni disciplinare va constitui numarul dosarului disciplinar.
(3)Dupa inregistrarea sesizarii, secretariatul comisiei de disciplina o va atasa deciziei biroului consiliului si in baza numarului de inregistare, potrivit alin.2, va constitui dosarul cauzei.
(4) Dosarul astfel constituit va fi inaintat comisiei de disciplina in prima şedinta a acesteia.
Art.16 (1) Daca decizia Biroului Consiliului este de respingere a sesizarii ca vadit nefondata, un exemplar al acesteia se va trimite prin scrisoare recomandata persoanei care a facut sesizarea. In Decizia de respingere a sesizarii se va face mentiune despre posibilitatea persoanei care a facut sesizarea de a contesta aceasta decizie in termen de 30 de zile de la comunicare si ca se va depune contestatia la sediul Colegiului local, competenta de solutionare a acesteia revenind Biroului Executiv al Consiliul National..  
(2) In termen de 3 zile de la data primirii contestatiei, Secretarul Colegiului teritorial va inainta contestatia si sesizarea catre Biroul Executiv al Consiliul National..  
(3) Daca Biroul Executiv considera ca se impune deschiderea unei anchete disciplinare va emite o decizie prin care va dispune declansarea anchetei disciplinare de catre comisia de disciplina locala.
CAPITOLUL III
CERCETAREA DISCIPLINARĂ
Art.l7 (1) Dupa primirea sesizarii si a deciziei biroului consiliului de declansare a anchetei disciplinare si dupa constituirea dosarului disciplinar potrivit art. …, comisia de disciplina va notifica prin scrisoare recomandata cu confirmare de primire medicul reclamat, despre faptul ca mpotriva sa s-a declansat o ancheta disciplinara cu privire la	……….. ( se arata pe scurt motivul, obiectul sesizarii) si ca este convocat pentru data de	orele	la sediul comisiei de disciplina din …. (se arata sediul comisiei de disciplina) pentru audiere.
(2) La adresa de convocare se va anexa o copie a sesizarii.
(3) Medicul va fi informat si va fi convocat cu cel putin 9 zile inaintea datei la care urmeaza sa aiba loc sedinta comisiei de disciplina.
(4) In conditiile art. 110, alin. 4, comisia de disciplina de comun acord cu medicui, poate conveni un alt termen la care sa aiba loc audierea. Despre acest aspect se va face mentiune in procesul verbal de sedinta.
Art.18 (1) Medicul chemat pentru audiere la comisia de disciplina poate da si explicatii scrise (aceasta prevedere se va interpreta in sensul ca medicul nu este obligat sa dea expiicatii scrise, dar trebuie sa stie ca, daca doreste, are acest drept).
(2) In situatia in care medicul s-a prezentat la comisia de disciplina pentru audieri, acesta va fi audiat de catre comisie, iar declaratiile acestuia vor fi consemnate si atasate la dosarul disciplinar.
(3) Daca pe parcursul derularii cercetarii disciplinare, comisia de disciplina apreciaza ca este necesara reaudierea medicului intimat, se va face mentiune in procesul verbal din sedinta in care s-a hotarat acest lucru si se va dispune citarea medicului prin scrisoare recomandata.
Art.19 (1) Numai dupa audierea medicului reclamat comisia de disciplina va decide cu privire la următoarele aspecte:
a)	daca si la ce data va fi audiata persoana care a facut sesizarea;
b)	daca persoana care a facut sesizarea va fi audiata de catre comisie sau de un referent imputernicit de comisie;
c)	daca urmatoarele cercetari care sunt necesare lamuririi cauzei se vor face de catre comisie sau de catre un referent dintre membrii comisiei sau un alt medic cu aceeasi  specialitate ca a medicului cercetat;
d)	daca este nevoie sa fie audiate si alte persoane,
e)	daca este nevoie sa fie consultate anumite documente medicale ori alte inscrisuri;
f)	daca fata de natura cauzei este necesara consultarea unei comisii de specialitate ori a unor personalitati in domeniu;
g)	consultarea literaturii medicale de specialitate; etc.

(2) Despre toate aceste lucruri se va face mentiune in procesul verbal de sedinta al comisiei de disciplina, proces verbal care se va depune, dupa transcriere, la dosarul cauzei.
Art.20 (1) Daca s-a numit un referent, se va consemna numele acestuia in procesul verbal de sedinta..
(2) Referentul nu va putea executa decat masurile dispuse de catre comisia de disciplina.
(3) Pentru solutionarea cauzelor ce privesc aspecte profesionale, referentul este obligat sa identifice si sa puna la dispozitia comisiei de disciplina, literatura medicala de specialitate in care sunt analizate aspectele medicale ce au legatura cu solutionarea cauzei.
Art.21 (1)Tot in sedinta, daca se considera necesar ca anumite informatii sa fie trimise de diferite institutii medicale, comisia de disciplina poate dispune sa se faca adresa/adrese la institutiile respective prin care sa fie solicitate datele si informatiile necesare.
(2) Adresa va fi redactata de persoana imputernicita cu secretariatul comisiei si va fi semnata de presedintele comisiei de disciplina si stampilata cu stampila colegiului.
(3) In adresa de solicitare se va mentiona data urmatoare de intrunire a comisiei de disciplina, data la care este nevoie de materialele solicitate.
Art.22 In procesul verbal al fiecarei sedinte se va stabili, de catre comisia de disciplina, si data la care urmeaza sa aiba loc urmatoarea sedinta. Termenele fixate nu pot depasi 14 zile.

Art.23 (1) Daca la urmatoarea sedinta s-au adunat toate materialele, datele si informatiile solicitate de comisia de disciplina, daca s-au audiat toate persoanele care au fost stabilite, daca nu mai sunt alte aspecte de lamurit, se va face mentiune in procesul verbal al sedintei din data respectiva despre acest aspect si comisia va analiza toate declaratiile, probele, inscrisurile, expertizele si va adopta una din solutiile prevazute de art. 114 din Regulamentul de Organizare şi Funcţionare.
(2) In procesul verbal de sedinta se vor consemna cele intamplate si dispuse in acea sedinta precum şi solutia adoptata in solutionarea cauzei disciplinare..
(3) Daca se constata ca nu s-au primit toate informatiile solicitate sau daca comisia considera ca se impun clarificate unele aspecte ori imprejurari, se va face mentiune despre aceste aspecte in Procesul verbal de sedinta, se vor dispune masurile care se impun si se va fixa o noua data de intrunire a comisiei de disciplina.
Art.24 Solutia luata si consemnata in procesul verbal de sedinta, dupa validarea acesteia de catre consiliul teritorial, va fi materializata sub forma unei decizii scrise, care va trebui sa contina in mod obligatoriu elementele prevazute de art.115, respectiv:
a)	numarul deciziei si data pronuntarii;
b)	componenta comisiei de disciplina;
c)	descrierea pe scurt a faptei ce a facut obiectu! actiunii disciplinare;
d)	aratarea masurilor de cercetare a faptei (declaratiile partilor, martorii care au fost audiati,
inscrisurile folosite ca proba, documentele cercetate si retinute in solutionarea cauzei
etc.);
e)	faptele, imprejurarile care au constituit abaterea disciplinara, deontologica ori de practica medicala si elementele, argumentele care au format convingerea comisiei de disciplina. Comisia de disciplina va folosi in argumentarea solutiei pronuntate, atunci cand este cazul si   posibil, literatura medicala de specialitate, facandu-se, totodata, mentiune in elementele de identificare ale materialului stiintific folosit (cursul, tratatul, articolul etc., editura, anul publicarii sau numarul si anul, in cazul revistelor medicale, numarul paginii etc.);
f)	sanctiunea aplicata;
g)	temeiul legal al adoptarii ei (articolele din Legea  308/2004 si  cele din Codul de deontologie medicala, din regulamentele specifice privind exercitarea profesiunii de medic sau din regulamentele de ordine interna ori din alte acte normative care au fostincalcate de medicul vinovat);
h)	termenul de contestare si instanta competenta;
i)   mentiunea ca a fost validata de consiliul teritorial si data in care a avut loc sedinta consiliului in care a fost validata decizia de sanctionare; 
j)  semnatura presedintelui comisiei de disciplina şi ştampila colegiului.
Art.25 (1) Decizia pronunţată se comunică medicului sancţionat şi Biroului executiv al Colegiului Medicilor din România. 
   (2) Deciziile privind aplicarea sancţiunilor care se soldează cu suspendarea sau interzicerea exercitării profesiei se comunică şi Ministerului Sănătăţii Publice şi, respectiv, angajatorului. 
   (3) Persoana fizică sau juridică care a făcut sesizarea va fi informată cu privire la soluţionarea cauzei de către comisia de disciplină. 

Art.26 În termen de 15 zile de la comunicare, medicul sancţionat, persoana care a făcut sesizarea, Ministerul Sănătăţii Publice, preşedintele colegiului teritorial sau preşedintele Colegiului Medicilor din România poate contesta decizia pronunţată de comisia de disciplină a colegiului teritorial. 
Art.27 (1) Contestatiei impotriva deciziei comisiei de disciplina - depuse la colegiul teritorial, i se va da un numar de inregistrare si impreuna cu o adresa de inaintare si dosarul cauzei, se va trimite spre competenta solutionare Comisiei Superioare de Disciplina a Consiliului National al Colegiului Medicilor Dentişti din Romania.
(2) In adresa de inaintare se va face referire la data inregistrarii contestatiei si numarul de file ale dosarului disciplinar.
Art.28 Prezentele dispozitii se aplica in mod corespunzator si in ceea ce priveste functionarea Comisiei Superioare de Disciplina.
Art.29 (1) Dosarele solutionate de Comisia Superioara de Disciplina, dupa trecerea termenului de contestare la instanta judectoreasca ori dupa stingerea litigiului judecatoresc, se vor returna comisiei de disciplina locale.
(2) La Comisia Superioara de Disciplina se va pastra numai un exemplar al deciziei pronuntate.

Art.30 Prezentul Regulament se întregeşte în mod corespunzător cu dispoziţiile din Legea 95/2006 privind reforma în domeniul sănătăţii precum şi din Regulamentul de Organizare şi Funcţionare a Colegiului Medicilor Dentişti din România.